rejauldu/bengali-wikipedia huggingface dataset:
alt=Unit circle|থাম্ব| একক বৃত্তের উদাহরণ। চলক t কোণের পরিমাপ। থাম্ব|একটি একক বৃত্তের(১ একক ব্যাসার্ধ বিশিষ্ট একটি বৃত্ত) পরিধি বরাবর ঘূর্ণন ক্রিয়ার অ্যানিমেশন। যেহেতু c= 2πr, একটি একক বৃত্তের পরিধি=2π। গণিতে, একক বৃত্ত হলো একটি একক ব্যাসার্ধ বিশিষ্ট বৃত্ত—অর্থাৎ, যার ব্যাসার্ধ ১ একক। প্রায়শই, বিশেষত ত্রিকোণমিতির ক্ষেত্রে, একক বৃত্তটি ইউক্লিডীয় সমতলে কার্তেসীয় স্থানাঙ্ক ব্যবস্থায় (0, 0) কেন্দ্রবিশিষ্ট একটি বৃত্ত যার ব্যাসার্ধ ১ একক। টপোলজিতে, এটিকে প্রায়শই  হিসাবে উল্লেখ করা হয়, কারণ এটি একটি একমাত্রিক একক n-গোলক।  যদি, (x, y) একক বৃত্তের পরিধির উপরস্থ একটি বিন্দু হয় , তবে |x| এবং |y| সমকোণী ত্রিভুজের দুইটি বাহু হয়, যার অতিভুজের দৈর্ঘ্য ১ একক।এইভাবে, পিথাগোরাসের উপপাদ্য অনুসারে, x এবং y নিম্নোক্ত সমীকরণটিকে সিদ্ধ করে:  যেহেতু, সকল  এর জন্য  , এবং যেহেতু একক বৃত্তের উপর অবস্থিত - অথবা  অক্ষের সাপেক্ষে যেকোনো বিন্দুর প্রতিবিম্ব একক বৃত্তের উপর অবস্থিত (শুধুমাত্র প্রথম চতুর্ভাগের জন্য নয়), বৃত্তের উপর অবস্থিত সকল  বিন্দুর জন্য উপর্যুক্ত সমীকরণটি কাজ করে।  একক বৃত্তের অভ্যন্তরীণকে বলা হয় মুক্ত একক চাকতি, যেখানে একক বৃত্তের অভ্যন্তরীণ অংশ এবং একক বৃত্তসহ একত্রে একে বদ্ধ একক চাকতি বলা হয়।  একজন অন্যান্য একক বৃত্তসমূহকে সংজ্ঞায়িত করতে দূরত্বের অন্যান্য ধারণাও ব্যবহার করতে পারেন। উদাহরণস্বরূপ: র‍্যামেনিয়ান বৃত্ত; অতিরিক্ত উদাহরণের জন্য গাণিতিক নর্ম্ নিবন্ধনটি দেখতে পারেন।   জটিল সমতলীয় ব্যবস্থায়  একক বৃত্তকে একক জটিল সংখ্যা হিসেবে বিবেচনা করা যেতে পারে , i.e., জটিল সংখ্যাসমূহের সেট  যার রূপ হয়ে থাকে।  সকল  এর জন্য(আরও দেখুন : সিস)। এই সম্পর্কটি অয়লারের সূত্রকে প্রকাশ করে। কোয়ান্টাম বলবিজ্ঞানে, এটি দশা উৎপাদককে নির্দেশ কর।  থাম্ব|কোণসহ একক বৃত্তের অ্যানিমেশন   একক বৃত্তে ত্রিকোণমিতিক ফাংশন  ডান|থাম্ব|300x300পিক্সেল|যেকোন কোণ θ(থিটা) এর জন্য সমস্ত ত্রিকোণমিতিক ফাংশনসমূহ O-তে কেন্দ্রীভূত একটি একক বৃত্তের মাধ্যমে জ্যামিতিকভাবে চিত্রিত হতে পারে। থাম্ব|একক বৃত্তের উপর সাইন ফাংশন (উপরে) এবং এর গ্রাফ (নীচে) একক বৃত্তের উপর  কোণের ত্রিকোণমিতিক ফাংশন cosine and sine কে নিম্নোক্তভাবে সংজ্ঞায়িত করা যায় : যদি  একক বৃত্তের উপর অবস্থিত একটি বিন্দু হয় , এবং যদি মূলবিন্দু (0, 0) এবং  বিন্দু সংযোগকারী রেখা  অক্ষের ধনাত্মক দিকের সাথে  কোণ উৎপন্ন করে, (যেখানে ঘড়ির কাঁটার বিপরীতে ঘূর্ণন ধনাত্মক),তবে   সমীকরণ থেকে নিম্নোক্ত সম্পর্কটি পাওয়া যায়  একক বৃত্ত থেকে আরও দেখা যায় যে sine এবং cosine মূলত পর্যায়বৃত্ত ফাংশন , যা নিম্নোক্ত অভেদকসমূহ সিদ্ধ করে:  যেকোনো পূর্ণসংখ্যা  এর জন্য।  একক বৃত্ত ব্যবহার করে, নিম্নে লেবেলযুক্ত কোণসমূহ ছাড়াও অন্য যেকোন কোণের জন্য ত্রিকোণমিতিক ফাংশনের মানগুলি কোণ যোগফল এবং পার্থক্য সূত্রগুলি ব্যবহার করে ক্যালকুলেটর ব্যবহার না করেও গণনা করা যেতে পারে। থাম্ব|300x300পিক্সেল| একক বৃত্তে, নির্দিষ্ট বিন্দুসমূহের স্থানাঙ্ক দেখানো হচ্ছে।   জটিল গতিবিদ্যা  ডান|থাম্ব| জটিল গতিবিদ্যায় একক বৃত্ত বিবর্তন ফাংশনের সঙ্গে বিচ্ছিন্ন অরৈখিক গতিশীল সিস্টেমের জুলিয়া সেট:   একটি একক বৃত্ত। এটি সবচেয়ে সহজতম একটি কেস, তাই এটি গতিশীল সিস্টেমের গবেষণায় ব্যাপকভাবে ব্যবহৃত হয়।   মন্তব্য       তথ্যসূত্র      আরও দেখুন   কোণ পরিমাপ  পাইথাগোরিয়ান ত্রিকোণমিতিক অভেদক  রিম্যানিয়ান বৃত্ত  ঘূর্ণন একক  একক ডিস্ক  একক গোলক  একক অধিবৃত্ত  একক বর্গ  ঘূর্ণন কোণ  z- রূপান্তর  বিষয়শ্রেণী:ফুরিয়ে বিশ্লেষণ বিষয়শ্রেণী:ত্রিকোণমিতি বিষয়শ্রেণী:এক বিষয়শ্রেণী:বৃত্ত
ঢের উমীদ আলী শাহ একটি গ্রাম এবং ইউনিয়ন পরিষদ (প্রশাসনিক উপবিভাগ) এবং পাকিস্তানের পাঞ্জাব প্রদেশের মিয়ানওয়ালী জেলার ২৮ টি ইউনিয়নের মধ্যে অন্যতম একটি। এটি মিয়ানওয়ালী তহসিলের 32°49'59N 71°34'28E দ্রাঘিমাংশে এ অবস্থিত।Location of Dher Umid Ali Shah  দের উম্মিদ আলী শাহ পাকিস্তানের পাঞ্জাব অঞ্চল এর একটি অন্যতম শহর। পাকিস্তানের রাজধানী ইসলামাবাদ থেকে প্রায় ১০১ মাইল (বা ১৬৩ কিমি) দক্ষিণ-পশ্চিম অবস্থান করছে।  তথ্যসূত্র  বিষয়শ্রেণী:মিয়ানওয়ালী জেলার ইউনিয়ন পরিষদ বিষয়শ্রেণী:মিয়ানওয়ালী জেলার জনবহুল স্থান
রুচা শচীন দিবেকার (জন্ম ) একজন ভারতীয় মহিলা শৈল্পিক জিমন্যাস্ট, তিনি আন্তর্জাতিক প্রতিযোগিতায় তার দেশের প্রতিনিধিত্ব করেন। তিনি বেলজিয়ামের এন্টওয়ার্পে ২০১৩ বিশ্ব শৈল্পিক জিমন্যাস্টিকস চ্যাম্পিয়নশিপ সহ বিশ্ব চ্যাম্পিয়নশিপে অংশ নিয়েছিলেন।    তথ্যসূত্র   genderRucha Divekar বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:কমনওয়েলথ গেমসে ভারতের প্রতিযোগী
সুনামগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সুনামগঞ্জ জেলায় অবস্থিত জাতীয় সংসদের ২২৫নং আসন।  সীমানা সুনামগঞ্জ-২ আসনটি সুনামগঞ্জ জেলার দিরাই উপজেলা ও শাল্লা উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৮৬ সুরঞ্জিত সেনগুপ্ত গণতন্ত্রী পার্টি ১৯৮৮ গোলাম জিলানী চৌধুরী  ১৯৯১ সুরঞ্জিত সেনগুপ্ত গণতন্ত্রী পার্টি ফেব্রুয়ারি ১৯৯৬ মিফতা উদ্দিন চৌধুরী রুমী বাংলাদেশ জাতীয়তাবাদী দল জুন ১৯৯৬নাসির উদ্দিন চৌধুরী জাতীয় পার্টি (এরশাদ) ২০০১ সুরঞ্জিত সেনগুপ্ত বাংলাদেশ আওয়ামী লীগ ২০০৮ সুরঞ্জিত সেনগুপ্ত বাংলাদেশ আওয়ামী লীগ ২০১৪ সুরঞ্জিত সেনগুপ্ত বাংলাদেশ আওয়ামী লীগ ২০১৭ উপ-নির্বাচন জয়া সেনগুপ্ত বাংলাদেশ আওয়ামী লীগ২০১৮জয়া সেনগুপ্তবাংলাদেশ আওয়ামী লীগ২০২৪জয়া সেনগুপ্তস্বতন্ত্র   নির্বাচন  সুরঞ্জিত সেনগুপ্ত ২০১৭ সালের ফেব্রুয়ারিতে মারা যান। উপ-নির্বাচনে তার স্ত্রী জয়া সেনগুপ্ত নির্বাচিত হন।  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সুরঞ্জিত সেনগুপ্ত বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে সুনামগঞ্জ-২  বিষয়শ্রেণী:সুনামগঞ্জ জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
২০১২ সালে কেনিয়া প্রথমবার শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র  এর জন্য একাডেমি পুরস্কার অনুষ্ঠানে চলচ্চিত্র জমা দেয়।  ইউনাইটেড স্টেটস অ্যাকাডেমি অফ মোশন পিকচার আর্টস অ্যান্ড সায়েন্সেস প্রতি বছর এই পুরস্কারটি মার্কিন যুক্তরাষ্ট্রের বাইরে নির্মিত একটি ফিচার-লেন্থ মোশন পিকচারে দেওয়া হয় যাতে প্রাথমিকভাবে অ- ইংরেজি সংলাপ থাকে।  এটি ১৯৫৬ অ্যাকাডেমি অ্যাওয়ার্ডস পরে তৈরি করা হয়, যেখানে একটি প্রতিযোগিতামূলক একাডেমি অ্যাওয়ার্ড অফ মেরিট, যা সেরা বিদেশী ভাষার চলচ্চিত্র পুরস্কার হিসাবে পরিচিত, অ-ইংরেজি ভাষাভাষী চলচ্চিত্রগুলির জন্য তৈরি করা হয়েছিল এবং তারপর থেকে এটি এখন প্রতি বছর দেওয়া হচ্ছে।    জমা  একাডেমি অফ মোশন পিকচার আর্টস অ্যান্ড সায়েন্সেস ১৯৫৬ সাল থেকে সেরা বিদেশী ভাষার চলচ্চিত্রের জন্য একাডেমি পুরস্কারের জন্য তাদের সেরা চলচ্চিত্র জমা দেওয়ার জন্য বিভিন্ন দেশের চলচ্চিত্র নির্মাতাদের আমন্ত্রণ জানায়  । বিদেশী ভাষার চলচ্চিত্র পুরস্কার কমিটি প্রক্রিয়াটি তত্ত্বাবধান করে এবং জমা দেওয়া সমস্ত চলচ্চিত্র পর্যালোচনা করে। এর পরে, তারা পুরস্কারের জন্য পাঁচজন মনোনীত ব্যক্তিকে নির্ধারণ করতে গোপন ব্যালটের মাধ্যমে ভোট দেয়।  নীচে কেনিয়ার অ্যাকাডেমি পুরস্কারের জন্য এবং সংশ্লিষ্ট একাডেমি পুরস্কার অনুষ্ঠানের পর্যালোচনার জন্য জমা দেওয়া চলচ্চিত্রগুলির একটি তালিকা রয়েছে৷   বছর(অনুষ্ঠান)  জমাকৃত নাম  প্রকৃত নাম  ভাষা পরিচালক  ফলাফল ২০১২(৮৫তম)  নাইরোবি হাফ লাইফ   নাইরোবি হাফ লাইফ  সোয়াহিলি   ডেভিড 'তোশ' গিটোঙ্গা       ২০১৭(৯০তম)  কাটি কাটি  কাটি কাটি   সোয়াহিল, ইংরেজি   মবিথি মাস্যা       ২০১৮(৯১তম)  সুপা মোডো   সুপা মোডো  সোয়াহিলি   লিকারিয়ন ওয়াইনাইনা       ২০১৯(৯২তম)  সুবিরা  সুবিরা  সোয়াহিলি   রবনীত সিপ্পি চাধা       2020(৯৩তম)  দ্য লেটার  বড়ুয়া  সোয়াহিলি   মাইয়া লেকো, ক্রিস কিং       ২০২১ সালের চলচ্চিত্র(৯৪তম)  মিশন টু রেসকিউ  মিশন টু রেস্কিউ  সোয়াহিলি  গিলবার্ট লুকালিয়া        আরো দেখুন    সেরা বিদেশী ভাষার চলচ্চিত্রের জন্য একাডেমি পুরস্কার বিজয়ী এবং মনোনীতদের তালিকা  একাডেমি পুরস্কার বিজয়ী বিদেশী ভাষার চলচ্চিত্রের তালিকা   মন্তব্য    তথ্যসূত্র    বহিঃসংযোগ   The Official Academy Awards Database  The Motion Picture Credits Database  IMDb Academy Awards Page  বিষয়শ্রেণী:কেনিয়ার চলচ্চিত্র বিষয়শ্রেণী:শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কার বিষয়শ্রেণী:একাডেমি পুরস্কার বিজয়ী শ্রেষ্ঠ বিদেশি ভাষার চলচ্চিত্রের পরিচালক বিষয়শ্রেণী:কেনীয় চলচ্চিত্র
জারওয়ান মুহাম্মদ জোহর (; জন্ম: ২৩ এপ্রিল ১৯৯৬; জারওয়ান জোহর নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব কলম্বো এবং শ্রীলঙ্কা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।  ২০১৩–১৪ মৌসুমে, শ্রীলঙ্কান ক্লাব জাভা লেনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; জাভা লেনের হয়ে ৪ মৌসুম অতিবাহিত করার পর ২০১৭–১৮ মৌসুমে তিনি কলম্বোয় যোগদান করেছেন। ২০১৫ সালে, জারওয়ান শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ১৬ ম্যাচে ২টি গোল করেছেন।  প্রারম্ভিক জীবন জারওয়ান মুহাম্মদ জোহর ১৯৯৬ সালের ২৩শে এপ্রিল তারিখে শ্রীলঙ্কার কলম্বোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৪ সালের ২৬শে আগস্ট তারিখে, মাত্র ১৮ বছর, ৪ মাস ও ৩ দিন বয়সে, ডান পায়ে ফুটবল খেলায় পারদর্শী জারওয়ান সেশেলসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় আশিকুর রহুমানের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি শ্রীলঙ্কা ২–১ গোলের ব্যবধানে জয়লাভ করেছিল। জাতীয় দলের হয়ে অভিষেকের ম্যাচেই শ্রীলঙ্কার জার্সি গায়ে প্রথম গোলটি করেছেন; ম্যাচের ৫৬তম মিনিটে শ্রীলঙ্কার প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। শ্রীলঙ্কার হয়ে অভিষেকের বছরে জারওয়ান সর্বমোট ৪ ম্যাচে ১টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল শ্রীলঙ্কা  ২০১৪  ৪  ১ ২০১৫  ৫  ১ ২০১৬  ৪  ০ ২০১৮  ১  ০ ২০২১  ২  ০ সর্বমোট  ১৬  ২  তথ্যসূত্র  বহিঃসংযোগ             বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান ফুটবলার বিষয়শ্রেণী:শ্রীলঙ্কার আন্তর্জাতিক ফুটবলার বিষয়শ্রেণী:কলম্বোর ব্যক্তি বিষয়শ্রেণী:শ্রীলঙ্কা ফুটবল প্রিমিয়ার লিগের খেলোয়াড় বিষয়শ্রেণী:শ্রীলঙ্কান মুসলিম বিষয়শ্রেণী:কলম্বোর ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড়
পোড়াদহ কুষ্টিয়া জেলার মিরপুর উপজেলায় অবস্থিত একটি শহর, ইউনিয়নের সদরদপ্তর, গ্রোথ সেন্টার ও জেলার একটি গুরুত্বপূর্ণ বানিজ্যিক কেন্দ্র। এখানে বাংলাদেশের অন্যতম বৃহত্তম কাপড়ের হাট বসে। এছাড়াও বাংলাদেশের প্রথম পোড়াদহ জংশন এখানে অবস্থিত।  শহরটি মিরপুর উপজেলার কাটদহ, চিথলিয়া খয়েরছড়া, পোড়াদহ ও স্বরূপদাহ মৌজায় বিস্তৃত।   অর্থনীতি  পোড়াদহে বসবাকারী মোট জনসংখ্যার মধ্যে ১,০২৪ জন শিল্প, ৩,৩৫৬ জন সেবামূলক ও ২,৯০৪ জন কৃষি কর্মে জড়িত। এই হিসাব অনুযায়ী বলা যায় পোড়াদহের অর্থনীতি কৃষি ছাড়াও শিল্প ও বাণিজ্যের উপর নির্ভরশীল।   শিক্ষা  পোড়াদহের শিক্ষার হার ৭০.৮৬%। এখানে মহাবিদ্যালয়, মাধ্যমিক বিদ্যালয়, সরকারি প্রাথমিক বিদ্যালয়সহ বিভিন্ন বেসরকারি শিক্ষাপ্রতিষ্ঠান রয়েছে।  পোড়াদহ কলেজ (১৯৮৬)  পোড়াদহ মাধ্যমিক বিদ্যালয় (১৯৫৯)  পোড়াদহ বালিকা মাধ্যমিক বিদ্যালয় (১৯৯৪)  ২ নং কাটদহ সরকারি প্রাথমিক বিদ্যালয়  ৩১ নং কাটদহ সরকারি প্রাথমিক বিদ্যালয়  পোড়াদহ সরকারি প্রাথমিক বিদ্যালয়  ১২৮ নং চিথলিয়া সরকারি প্রাথমিক বিদ্যালয় (১৯৯০)   বহিঃসংযোগ         তথ্যসূত্র   বিষয়শ্রেণী:কুষ্টিয়া জেলার বাণিজ্যিক এলাকা   বিষয়শ্রেণী:মিরপুর উপজেলা বিষয়শ্রেণী:কুষ্টিয়ার শহরতলি
বীরচন্দ্র গণপাঠাগার ও নগর মিলনায়তন, কুমিল্লা টাউন হল নামে পরিচিত, যা ১৮৮৫ সালে প্রতিষ্ঠিত হয়।  ইতিহাস ১৮৮৫ সালে তৎকালীন জেলা প্রশাসক এফ এইচ স্ক্রাইন ত্রিপুরা জেলার চাকলা রোশনাবাদের জমিদার নরেশ মহারাজ বীরচন্দ্র মানিক্য বাহাদুর -এর কাছে পাঠাগার তৈরী করার লক্ষ্যে জমি দান করার জন্য অনুরোধ জানান। মহারাজ কুমিল্লা শহরের প্রাণকেন্দ্র কান্দিরপাড়ে ১০ বিঘা জমির উপর নিজস্ব অর্থায়নে একটি ভবন করে দেন। ৬ মে, ১৮৮৫ সালে প্রতিষ্ঠিত ভবনটি কুমিল্লার গনপাঠাগার ও নগর মিলনায়তন। উল্লেখযোগ্য ব্যক্তিত্বের পদধূলি এই  টাউন হলে পদধূলি দিয়েছেন মহাত্মা গান্ধী, বিশ্বকবি রবীন্দ্রনাথ ঠাকুর, বিদ্রোহী কবি কাজী নজরুল ইসলাম, দেশবন্ধু চিত্তরঞ্জন দাস, আবদুল হামিদ খান ভাসানী, বঙ্গবন্ধু শেখ মুজিবুর রহমান, প্রাক্তন রাষ্ট্রপতি জিয়াউর রহমান, হুসেইন মোহাম্মদ এরশাদ, প্রাক্তন প্রধানমন্ত্রী শেখ হাসিনা সহ আরো অনেক উল্লেখযোগ্য ব্যক্তিত্ব।  তথ্যসূত্র  বিষয়শ্রেণী:কুমিল্লা জেলার গ্রন্থাগার বিষয়শ্রেণী:গ্রন্থাগার বিষয়শ্রেণী:কুমিল্লা ভিত্তিক সংগঠন
থাম্ব|পাঁচজন সাধু তপস্যারত বুদ্ধদেব এর দর্শন লাভ করতে এসেছেন উদ্দক রামপুত্ত (পালি: उद्दक रामपुत्त) বা উদ্রক রামপুত্র () প্রাচীন ভারতের একজন যোগ শিক্ষক ছিলেন, যিনি সিদ্ধার্থ গৌতমকে শিক্ষাপ্রদান করেন।।   সংক্ষিপ্ত পরিচিতি  মহাভিনহিষ্ক্রমণের পরে সিদ্ধার্থ গৌতম আলার কালাম নামক বৈশালী নগরে সাংখ্য দর্শনের শিক্ষকের নিকট হতে যোগশিক্ষা লাভ করেন।। কিন্তু সকল প্রশ্নের উত্তর না পাওয়ায় অতৃপ্ত সিদ্ধার্থ আরও জ্ঞানলাভের উদ্দেশ্যে যোগ শিক্ষক উদ্দক রামপুত্তের নামক অপর এক শিক্ষকের নিকট যোগ শিক্ষালাভ করেন। কিন্তু উদ্দক এয়ামপুত্তের নিকট হতে শিক্ষালাভ করেও সিদ্ধার্থ সন্তুষ্ট হতে পারেননি। সিদ্ধার্থ তাকে ত্যাগ করে কঠোর তপস্যার উদ্দেশ্যে বুদ্ধগয়ার নিকট উরুবিল্ব নামক একটি রম্য স্থানে গমন করেন। পরবর্তীকালে বুদ্ধত্ব লাভের পর গৌতম বুদ্ধ তার অভিজ্ঞতা ও শিক্ষা তার দুই গুরু আলার কালাম ও উদ্দক রামপুত্তকে জানাবেন বলে স্থির করেন, কিন্তু ততদিনে উভয়েরই মৃত্যু ঘটে গেছিল।Uddaka-Rāmaputta: what-buddha-said.net ওয়েবসাইটে উদ্দক রামপুত্তর জীবনী    তথ্যসূত্র   বিষয়শ্রেণী:ভারতীয় যোগ শিক্ষক বিষয়শ্রেণী:ভারতীয় যোগী বিষয়শ্রেণী:গৌতম বুদ্ধ
টি কে কাপালি ছিলেন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য।   রাজনৈতিক পেশা  কাপালি ১৯৭৭ সালের নির্বাচনে মাইলাপুর আসন থেকে দ্রাবিড় মুন্নেত্র কড়গম প্রার্থী হয়ে তামিলনাড়ু বিধানসভায় নির্বাচিত হয়েছিলেন।  ১৯৮০ নির্বাচনে তিনি আন্না দ্রাবিড় মুন্নেত্র কড়গম প্রার্থী হয়ে জিতেছিলেন।  তিনি ১৯৮০ সালের নির্বাচনে নানজিল কে মনোহরনকে পরাজিত করেছিলেন।    মৃত্যু  তিনি ১৮ ডিসেম্বর ২০০৭-এ ৭৮ বছর বয়সে মারা যান। তাঁর ছয় ছেলে ও দুই মেয়ে রয়েছে।    তথ্যসূত্র   বিষয়শ্রেণী:২০০৭-এ মৃত্যু বিষয়শ্রেণী:তামিলনাড়ু বিধানসভার সদস্য বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:দ্রাবিড় মুনেত্র কড়গমের রাজনীতিবিদ বিষয়শ্রেণী:জন্মের বছর অনুপস্থিত
বাহাদুরপুর ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১১টি গ্রাম নিয়ে গঠিত।। এ এলাকা এক সময় জমিদারি অঞ্চল ছিলো।   ভৌগোলিক উপাত্ত  বাহাদুরপুর ইউনিয়নের মোট আয়তন ২,৫৩১ একর বা ১০.২৫ বর্গ কিলোমিটার। গ্রামের সংখ্যা ১১টি। ঘরবাড়ির সংখ্যা ২,৩১৩টি। এই ইউনিয়নের মধ্য দিয়ে বয়ে গেছে আড়িয়াল খাঁ নদী।  ২০১১ সালের হিসেব অনুযায়ী এ ইউনিয়নে ৮.১৯ কিলোমিটার পাকারাস্তা ও ১৬.৩৫ কিলোমিটার কাঁচারাস্তা রয়েছে। হাট-বাজার রয়েছে ৩টি। মসজিদের সংখ্যা ৪৩টি এবং মন্দিরের সংখ্যা ১টি।   জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী বাহাদুরপুর ইউনিয়নের ২,৩১৩টি পরিবারে মোট জনসংখ্যা ১০,৮৩৮ জন এবং প্রতি বর্গ কিলোমিটারে ১,১০০ জন লোক বাস করে। এদের মধ্যে ৫,৩৬৩ জন পুরুষ ও ৫,৪৭৫ জন মহিলা এবং লিঙ্গ অনুপাত ৯৮। মুসলিম ধর্মালম্বী ১০,০৯৪ জন ও হিন্দু ধর্মালম্বী ৭৪৪ জন।   শিক্ষা  ২০১১ সালের হিসেব অনুযায়ী বাহাদুরপুর ইউনিয়নের সাক্ষরতার হার ৪৭.৪% (পুরুষ ৫০.৭%, মহিলা-৪৪.১%)। এ ইউনিয়নে ১টি মাধ্যমিক বিদ্যালয় ও ৭টি সরকারি প্রাথমিক বিদ্যালয় রয়েছে।   উল্লেখযোগ্য স্থান    আলগী কাজি বাড়ি মসজিদ - বাহাদুরপুর।   তথ্যসূত্র   বিষয়শ্রেণী:মাদারীপুর সদর উপজেলার ইউনিয়ন
থাম্ব আব্দুল হক খান  একজন কাশ্মীরি রাজনীতিবিদ ও আইনজীবী। তিনি জম্মু ও কাশ্মীর পিডিপি-বিজেপি জোট সরকারের অধীনে পল্লী উন্নয়ন বিভাগ এবং পঞ্চায়েতি রাজ এবং আইন ও বিচার দপ্তরের প্রাক্তন মন্ত্রী। তিনি জানুয়ারি ২০০৯ থেকে নভেম্বর ২০১৮ পর্যন্ত জম্মু ও কাশ্মীর বিধানসভায় লোলাব আসনের প্রতিনিধিত্বকারী বিধানসভার সদস্য ছিলেন। তিনি জম্মু ও কাশ্মীর পিপলস ডেমোক্রেটিক পার্টির সাথে যুক্ত।  আব্দুল হক খান লোলাব উপত্যকার ডাইভার আন্ডারবুগ গ্রামে জন্মগ্রহণ করেন। তিনি কাশ্মীর বিশ্ববিদ্যালয় থেকে বিএ এলএলবি অধ্যয়ন করেছেন যা তিনি ১৯৭৭ সালে শেষ করেছেন।  ২০১৪ সালের বিধানসভা নির্বাচনে খান ২৮৭০ ভোটের ব্যবধানে ন্যাশনাল কনফারেন্সের কায়সার জামশিদ লোনকে পরাজিত করে দ্বিতীয়বারের মতো নির্বাচিত হন।  খান কাশ্মীরে মদের প্রবণতার সমালোচক।  ৬ জানুয়ারী ২০১৯-এ যখন তার নিরাপত্তা সরকার প্রত্যাহার করে নেয়। খান এর জন্য বিজেপিকে দায়ী করেন।  ২০২২ সালের নভেম্বরে খান স্বাস্থ্যগত সমস্যার কারণে পিডিপি এবং রাজনৈতিক বিষয় থেকে নিজেকে বিচ্ছিন্ন করেছেন। যাইহোক, খান বিধানসভা নির্বাচনের কিছুদিন আগে আগস্ট ২০২৪ এ পিডিপিতে পুনরায় যোগদান করেন। জম্মু ও কাশ্মীর ২০২৪ এর বিধানসভার সাধারণ নির্বাচনের সময় খানের ছেলে ওয়াকার - উল - হক খান তাকে লোলাব বিধানসভা কেন্দ্রের প্রার্থী হিসাবে প্রতিস্থাপন করেন। খান গুরুতর স্বাস্থ্য সমস্যায় ভুগছিলেন এবং হৃদরোগে আক্রান্ত হয়ে বেঁচে গিয়েছিলেন।   তথ্যসূত্র   বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:১৯৬৮-এ জন্ম বিষয়শ্রেণী:কাশ্মীরি রাজনীতিবিদ বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:কুপওয়াড়া জেলার ব্যক্তি বিষয়শ্রেণী:কাশ্মীর বিশ্ববিদ্যালয়ের প্রাক্তন শিক্ষার্থী বিষয়শ্রেণী:শ্রীনগরের ব্যক্তি বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ
অমনিগ্লট() হল একটি অনলাইন বিশ্বকোষ, যা বিভিন্ন ভাষা এবং লেখন পদ্ধতি নিয়ে তৈরি।   শব্দের ব্যুৎপত্তি  অমনিগ্লট শব্দটি ল্যাটিন উপসর্গ অমনি(অর্থ সমস্ত) এবং গ্রীক শব্দ গ্লট(অর্থ জিহ্বা) থেকে এসেছে।  ইতিহাস  এই ওয়েবসাইটটি ১৯৯৮ সালে ভাষাবিদ সায়মন অ্যাগার চালু করেন। প্রথমে তিনি এটিকে ওয়েব ডিজাইন এবং অনুবাদের ওয়েব সাইট হিসেবে চালু করেন। তার সংগৃহীত ভাষা এবং লেখন পদ্ধতি সম্পর্কিত তথ্যগুলি জমা হতে হতে এটিকে একটি বিশ্বকোষে রূপান্তরিত করে।  ২০১৭ সাল পর্যন্ত এতে ১০০০ এর উপরে ভাষা এবং লিপি নিয়ে বিস্তারিত লেখা আছে।   বহিঃসংযোগ    অমনিগ্লট.কম   তথ্যসূত্র   বিষয়শ্রেণী:১৯৯৮-এ প্রতিষ্ঠিত ইন্টারনেট বৈশিষ্ট্য বিষয়শ্রেণী:মুক্ত অনলাইন বিশ্বকোষ বিষয়শ্রেণী:১৯৯৮-এ প্রতিষ্ঠিত ইন্টারনেট সম্পত্তি
জার্নাল অফ মলিকিউলার বায়োলজি একটি দ্বিসাপ্তাহিক সহকর্মী-পর্যালোচিত বৈজ্ঞানিক জার্নাল যা আণবিক জীববিজ্ঞানের সকল দিক আলোচনা করে। এটি ১৯৫৯ সালে লন্ডনে অ্যাকাডেমিক প্রেস কর্তৃক প্রতিষ্ঠিত হয়েছিল।পিনিনা জি. আবির-আম (১৯৯২)। দ্য পলিটিক্স অব ম্যাক্রোমলিকিউলস: মলিকিউলার বায়োলজিস্টস, বায়োকেমিস্টস অ্যান্ড রেটোরিক। ওসিরিস ৭: ১৬৪–১৯১  বর্তমানে এটি এলসেভিয়ার কর্তৃক প্রকাশিত হয়। প্রধান সম্পাদক হিসাবে পিটার রাইট (দ্য স্ক্রিপস রিসার্চ ইনস্টিটিউট) শেষ ৩৩ বছর ধরে দায়িত্ব পালন করেছিলেন। তাঁর উত্তরসূরি হয়েছেন মাইকেল এফ. সামার্স (ইউনিভার্সিটি অব ম্যারিল্যান্ড বাল্টিমোর কাউন্টি)।  সারসংক্ষেপ এবং সূচিবদ্ধকরণ   এই জার্নালটি নিম্নলিখিত সূচক ও সারসংক্ষেপে অন্তর্ভুক্ত:    জার্নাল সাইটেশন রিপোর্টস অনুসারে, ২০২৩ সালে এই জার্নালের ইমপ্যাক্ট ফ্যাক্টর ছিল ৪.৭।  উল্লেখযোগ্য নিবন্ধসমূহ   এই জার্নালে প্রকাশিত সর্বাধিক সাইটেড নিবন্ধগুলির মধ্যে রয়েছে:   , যেখানে জ্যাকুয়েস মনোড, জেফ্রিস উইম্যান এবং জিন-পিয়েরে চেঞ্জাক্স এমডব্লিউসি মডেল উপস্থাপন করেছিলেন, যা হিমোগ্লোবিনের মতো অ্যালোস্টেরিক প্রোটিনের সহযোগিতা ব্যাখ্যা করে।   , যেখানে এডউইন সাদার্ন নিউক্লিক অ্যাসিড ব্লটিং পদ্ধতির প্রথম বিবরণ দিয়েছিলেন, যা আণবিক জীববিজ্ঞানে বিপ্লব সৃষ্টি করেছিল।   , যেখানে ডিএনএ, আরএনএ বা প্রোটিন অনুক্রমের সমরূপতা নির্ধারণের জন্য স্মিথ-ওয়াটারম্যান অ্যালগরিদম প্রথম বর্ণিত হয়েছিল।   , যেখানে ব্লাস্ট নামক নিউক্লিক অ্যাসিড ও প্রোটিন সমরূপতা অনুসন্ধান অ্যালগরিদম প্রথম বর্ণনা করা হয়েছিল।  তথ্যসূত্র    বহিঃসংযোগ    বিষয়শ্রেণী:এলসেভিয়ারের একাডেমিক জার্নাল বিষয়শ্রেণী:১৯৫৯ সালে প্রতিষ্ঠিত একাডেমিক জার্নাল বিষয়শ্রেণী:জৈব রসায়ন জার্নাল বিষয়শ্রেণী:হাইব্রিড ওপেন অ্যাক্সেস জার্নাল বিষয়শ্রেণী:দ্বিসাপ্তাহিক জার্নাল বিষয়শ্রেণী:ইংরেজি-ভাষার জার্নাল
চায়ে সিউ-জিন (জন্ম: ) দক্ষিণ কোরিয়ার অভিনেত্রী। তিনি ওভার দ্য রেইনবো (২০০৬) -তে একজন তরুণ অভিনেত্রী হিসাবে ক্যারিয়ার শুরু করেছিলেন। তিনি কিম ওক-ভিনের বোন হিসাবে পরিচিত।  ২০১৬ সালের মে মাসে, চায়ে তার নাম, জন্মনাম কিম গো-উনের পরিবর্তে চায়ে সিউ-জিনকে মঞ্চের নাম হিসাবে ব্যবহার করার সিদ্ধান্ত নিয়েছেন।    পেশা  চায়ে তার অভিনয় জীবন শুরু করেছিলেন ২০০৬ সালে যেখানে তিনি ওভার দ্য রেনবোতে অল্প বয়সী জং হি-সু চরিত্রে অভিনয় করেন।   ২০১৮ সালে, চায়ে রোম্যান্টিক কমেডি নাটক কফি, ডু মি এ ফেভারে  অভিনয় করেছেন।    তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:দক্ষিণ কোরীয় অভিনেত্রী বিষয়শ্রেণী:দক্ষিণ কোরীয় চলচ্চিত্র অভিনেত্রী বিষয়শ্রেণী:দক্ষিণ কোরীয় টেলিভিশন অভিনেত্রী বিষয়শ্রেণী:২১শ শতাব্দীর দক্ষিণ কোরীয় অভিনেত্রী বিষয়শ্রেণী:দক্ষিণ কোরীয় ওয়েব ধারাবাহিকের অভিনেত্রী
ঢাকা বিশ্ববিদ্যালয় মেট্রো স্টেশন হলো ঢাকা মেট্রোর এমআরটি লাইন ৬-এর একটি মেট্রো স্টেশন। এই স্টেশনটি ঢাকা বিশ্ববিদ্যালয় এলাকায় অবস্থিত। ২০২৩ সালের ১৩ ডিসেম্বর স্টেশনটির উদ্বোধন করা হয়।   ইতিহাস  ২৮ ডিসেম্বর ২০১৪ সালে এমআরটি লাইন ৬-এর ধারণাগত নকশা তৈরি করা হয়। শহীদ মিনারের পাশ দিয়ে রেলপথটির রুট নির্ধারণের পর আপত্তির মুখে তা পরিবর্তন করে ঢাকা বিশ্ববিদ্যালয়ের শিক্ষক-শিক্ষার্থী কেন্দ্রের সামনে নিয়ে যাওয়ার পরিকল্পনা করা হয়। এর প্রতিবাদে ২০১৬ সালের ৭ জানুয়ারি ঢাকা বিশ্ববিদ্যালয়ের শিক্ষার্থীরা বিভিন্ন কর্মসূচি পালন করে। অন্যদিকে দুই মাসের মধ্যে নির্মাণকাজ শুরু হবে বলে ঢাকা বিশ্ববিদ্যালয় থেকে মেট্রো রুট সরানোর সম্ভাবনা সড়ক পরিবহন ও সেতুমন্ত্রী ওবায়দুল কাদের নাকচ করে দেন। তিনি জানান যে মেট্রো রেল লাইনে শব্দ নিরোধক প্রযুক্তি ব্যবহার করা হবে বিধায় বিশ্ববিদ্যালয়ের কার্যক্রমে কোনো সমস্যা হবে না। বিরোধ মীমাংসার জন্য শিক্ষার্থীদের সাথে বৈঠক করা হয়। ঢাকা বিশ্ববিদ্যালয় এলাকায় মেট্রো স্টেশন নির্মাণ করার সুবিধা নিয়ে আলোচনার পর তারা নিজেদের বিরোধিতা প্রত্যাহার করে নেয়।  স্টেশনটি "প্যাকেজ সিপি-০৩"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। ইতালীয়-থাই উন্নয়ন পাবলিক কোম্পানি লিমিটেড "প্যাকেজ সিপি-০৩"-এর কাজের চুক্তি লাভ করে। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ১ জুলাই ২০২০ তারিখে স্টেশনটির নির্মাণ কাজ শুরু হয়।   স্টেশন    স্টেশনের গঠন  জিরাস্তার স্তরপ্রস্থান/প্রবেশএল১মধ্যবর্তীভাড়া নিয়ন্ত্রণ, স্টেশন এজেন্ট, টিকেট বিক্রয় মেশিন, ক্রসওভারএল২পার্শ্ব প্ল্যাটফর্ম নং ১, বাম দরজা খুলবে দক্ষিণদিকগামীদিক → বাংলাদেশ সচিবালয় উত্তরদিকগামী  দিক ←শাহবাগপার্শ্ব প্ল্যাটফর্ম নং ২, বাম দরজা খুলবে এল২   তথ্যসূত্র   বিষয়শ্রেণী:ঢাকা মেট্রো স্টেশন বিষয়শ্রেণী:এমআরটি লাইন ৬ বিষয়শ্রেণী:ঢাকা বিশ্ববিদ্যালয় বিষয়শ্রেণী:২০২৩-এ বাংলাদেশে প্রতিষ্ঠিত বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:উইকিউপাত্তে স্থানাঙ্ক নেই
থাম্ব|বিশ্বের স্ট্যান্ডার্ড টাইম জোন নেপাল মান সময় (NST) হচ্ছে নেপালের সময় স্থান যেটি সারা দেশে একই এবং ইউটিসির সাথে ৫:৪৫ মিনিট যোগ করে পাওয়া যায়। এই সময়টি রাজধানী কাঠমান্ডুর সময়, যেটি ইউটিসি থেকে ৫ঃ৪১ঃ১৬ এগিয়ে।   আরও দেখুন   ইউটিসি+০৫:৪৫  তথ্যসূত্র  বহিঃসংযোগ  The current time in Bangladesh  Current local time in Dhaka  বিষয়শ্রেণী:নেপালের ভূগোল বিষয়শ্রেণী:সময় অঞ্চল
চুরকা মুর্মু (২ জুলাই ১৯৫১ — ১৮ আগস্ট ১৯৭১) একজন বাংলাদেশ মুক্তিযুদ্ধে সাহায্যকারী ব্যক্তি ও শহীদ। ১৯৭১ সালের ভারত-পাক যুদ্ধের সময় বি.এস.এফ জওয়ানদের সাহায্য করতে গিয়ে পাকিস্তানি সেনার গুলিতে প্রাণ হারান তিনি।  প্রারম্ভিক জীবন ভারতের পশ্চিমবঙ্গ রাজ্যের অবিভক্ত পশ্চিম দিনাজপুর জেলার বালুরঘাটের নিকট চকরাম গ্রামে এক সাধারণ সাঁওতাল পরিবারে চুরকা মুর্মু জন্মগ্রহণ করেন। পিতার নাম খেলারাম মুর্মু, মাতা সুমি মুর্মু। চুরকা জয়চাঁদ লাল প্রগতি বিদ্যচক্র বিদ্যালয়ের ছাত্র ছিলেন। তিনি রাষ্ট্রীয় স্বয়ংসেবক সংঘের একজন সদস্য ছিলেন।  মৃত্যু সীমান্তবর্তী চকরাম গ্রামে ১৯৭১ সালের ১৮ আগস্ট ভোরবেলা একদল পাকিস্তানি সেনা আক্রমণ করে। মুক্তিফৌজের ছদ্মবেশে তারা সীমান্ত অতিক্রম করে ভারত ভূখণ্ডে প্রবেশ করে। তারা অতর্কিতে চকরাম গ্রামে ঢুকে করে গুলিবর্ষণ শুরু করে। তাদের মূল লক্ষ্য ছিল সীমান্তে অবস্থিত বিএসএফ এর ক্যাম্প দখল করা। পাক সেনাদের আক্রমণে গ্রামবাসীরা পালিয়ে যায়। কিশোর চুরকা দৌড়ে গিয়ে চকরাম ক্যাম্পে ভারতীয় সীমান্তরক্ষীদের খবর দেন। ক্যাম্পের মাত্র চারজন জওয়ান তাদের প্রতিরোধ করার চেষ্টা করেন। কিশোর চুরকা জওয়ানদের সাথে নিজেই গুলি ও অস্ত্রের বাক্স বয়ে নিয়ে যান ও তাদের সাহায্য করেন। ইতোমধ্যে খান সেনারা তাদের দুইদিক থেকে ঘিরে ফেললে সংখ্যায় খুবই কম বিএসএফ জওয়ানরা পিছু হঠতে বাধ্য হন। কিশোর চুরকা বাক্স ভর্তি গোলা-বারুদ পুকুরে ফেলে দেন যাতে তা খানসেনাদের হাতে না পড়ে। ভারী বাক্স জলে ফেলার সময় সে নিজেই পা পিছলে পুকুরে পড়ে যান সেই সময় আওয়াজ শুনে খানসেনারা তাকে লক্ষ করে গুলি চালায়। সেখানেই মৃত্যু হয় চুরকা মুর্মুর।  স্মৃতি ১৯৮২ সালে তার স্মৃতিতে স্থানীয় মানুষ চুরকা মুর্মু শহীদ বেদী ও স্মৃতিরক্ষা কমিটি গঠন করেছেন। চুরকার শহীদ দিবস উপলক্ষ্যে বালুরঘাটের চকরাম এলাকায় তীরন্দাজ প্রতিযোগিতা, আদিবাসী নৃত্য পরিবেশন, কবাডি প্রতিযোগিতা অনুষ্ঠিত হয়। প্রতিবছর চকরাম বি.এস.এফ ক্যাম্প এর জওয়ানরা চুরকা মুর্মু-র প্রতি সম্মান জানাতে আসেন। দক্ষিণ দিনাজপুর জার্নালিস্টস ক্লাব চুরকা মুর্মুকে নেচারপিওর মরণোত্তর একক সম্মানে পুরষ্কৃত করেছে।  তথ্যসূত্র  বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:১৯৫১-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:দক্ষিণ দিনাজপুর জেলার ব্যক্তি বিষয়শ্রেণী:সাঁওতালি ব্যক্তি